प्रखंड क्षेत्र के हुप्पू गांव स्थित गोला पॉलिटेक्निक कॉलेज में अध्ययनरत छात्रों ने सोमवार को प्रबंधन पर अधिक फीस लेने का आरोप लगाया। इसके विरोध में छात्रों ने हो-हंगामा करते हुए दो घंटे तक मेन गेट को बंद कर दिया। जिससे नामांकन कराने पंहुचे अभिभावक व अन्य छात्रों को गेट के बाहर ही घंटों इंतजार करना पड़ा। इस दौरान सूचना पर पहुंचे पूर्व पार्षद गोविंद मुंडा ने छात्रों व प्रबंधन के बीच वार्ता करा मामले को शांत कराया। वार्ता में छात्रों की मांगों को हाई ऑथोरिटी के समक्ष रखने के प्रस्ताव को मान लिया गया। इसके बाद गेट पर लगाया गया ताला दोपहर एक बजे खोल दिया गया।